Þann 14. október og dagana í kring er dagur alþjóðlegs átaks í söfnun raftækja . Átakið er sett af stað að frumkvæði WEEE Forum og er dagurinn nú haldinn í annað sinn til þess að vekja athygli á endurvinnslu raftækjaúrgangs og hvetja neytendur til að skila raftækjum . Þátttakendur í ár eru í um 40 löndum víðs vegar um heim . WEEE-forum eru alþjóðleg samtök aðila sem fara með framleiðendaábyrgð vegna raf - og rafeindatækjaúrgangs . Úrvinnslusjóður er í samtökunum og hefur staðið fyrir átakinu hér á landi . Terra safnar og tekur við raftækjaúrgangi og kemur honum í réttan farveg . Í ónýtum og úreltum raftækjum leynast bæði verðmæti sem ekki er gott að fari forgörðum og spilliefni sem við viljum ekki fá út í umhverfið . Staðreyndin er hins vegar sú að smærri raftæki eiga það til að lenda í almennu rusli vegna smæðar sinnar og vegna þess að ekki hafa allir hugann við eða hugmynd um hvað er rétt í þessum efnum . Það er einnig líklegt að slík tæki leynist í skúffum og skápum landsmanna , engum til gagns . Hvað er raftækjaúrgangur ? Undir raftækjaúrgang flokkast allskyns tæki og tól , þar á meðal lítil tæki sem ganga fyrir rafhlöðum . Í þennan flokk getum við fellt : tónhlöður úr handfrjálsar tölvumýs bluetooth-búnað vasaljós Í mörgum tilfellum fylgja rafhlöður litlum raftækjum , með tilheyrandi mengun . Með því að henda þessum og öðrum raftækjum með almenna sorpinu , bæði mengum við umhverfið og hindrum eðlilega og sjálfsagða endurvinnslu . Hvað er best að gera ? Þægilegast og best að fara með raftækjaúrgang á næstu gámastöð , eða í spilliefnamóttöku eins og Terra Efnaeyðingu . Einnig má skila þeim til raftækjaverslana . Terra Efnaeyðing hefur á boðstólum sérstaka margnota kassa til söfnunar á rafhlöðum á heimilum . Það er líka kjörið að henda smáraftækjum með rafhlöðum í kassann . Sama á við um „ Rafhlöðutunnuna “ sem við hugsum meira fyrir fyrirtæki þar sem mikið fellur til af rafhlöðum og fyrir sérstaka söfnunarstaði . Svoleiðis tunnur eru t.d. á bensínstöðvum N1 og Skeljungs , 10 - 11 , Hagkaup , Elko , BYKO , Húsasmiðjunni og Bauhaus . Í þessar tunnur er tilvalið að losa heimiliskassann en það er einnig hægt að gera á endurvinnslustöðvum Sorpu og á söfnunarstöðum sveitarfélaga um land allt . Hvað gerist svo ? Þegar raftækin eru komin í okkar hendur flokkum við í sundur tæki og rafhlöður og komum hvoru tveggja í viðeigandi meðhöndlun og endurvinnslu . Rafhlöðurnar fara til Frakklands þar sem þær eru flokkaðar eftir efni í kolarafhlöður , nikkel-kadmium , liþíum , nikkel-metal hydride og kvikasilfur . Síðan fer hver flokkur í tætingu og aðgreiningu einstakra efna rafhlöðunnar . Að lokum er málmunum komið aftur í hringrásina . Smáu raftækin eru send til endurvinnsluaðila í Svíþjóð . Þar eru aðgreindir og endurheimtir málmar og plast og allt nýtanlegt efni fer síðan inn í framleiðsluhringrásina Höfundur greinar er Jón H. Steingrímsson framkvæmdastjóri Terra Efnaeyðingar .